ΨΗΦΙΣΜΑ  ΤΟΥ  ΕΥΡΩΠΑΪΚΟΥ  ΚΟΙΝΟΒΟΥΛΙΟΥ  
της 25 ης Οκτωβρίου  2011  
που περιέχει  τις παρατηρήσεις  οι οποίες  αποτελούν  αναπόσπαστο  μέρος  της απόφασής  του σχετικά  με 
την απαλλαγή  όσον  αφορά  την εκτέλεση  του προϋπολογισμού  της Ευρωπαϊκής  Αστυνομικής  Ακαδημίας  
για το οικονομικό  έτος  2009  
ΤΟ ΕΥΡΩΠΑΪΚΌ  ΚΟΙΝΟΒΟΎΛΙΟ , 
— έχοντας  υπόψη  τους  οριστικούς  ετήσιους  λογαριασμούς  της Ευρωπαϊκής  Αστυνομικής  Ακαδημίας  για το 
οικονομικό  έτος  2009,  
— έχοντας  υπόψη  την έκθεση  του Ελεγκτικού  Συνεδρίου  για τους  ετήσιους  λογαριασμούς  της Ευρωπαϊκής  
Αστυνομικής  Ακαδημίας  για το οικονομικό  έτος  2009, συνοδευόμενη  από τις απαντήσεις  της Ακαδημίας  ( 1 ), 
— έχοντας  υπόψη  τη σύσταση  του Συμβουλίου  της 15 ης Φεβρουαρίου  2011 (05892/2011 — 
C7-0052/2011),  
— έχοντας  υπόψη  την απόφασή  του, της 10 ης Μαΐου  2011 (  2 ), με την οποία  αναβάλλεται  η απόφαση  για την 
απαλλαγή  για το οικονομικό  έτος  2009, καθώς  και τις απαντήσεις  του διευθυντή  της Ευρωπαϊκής  Αστυνο­  
μικής  Ακαδημίας , 
— έχοντας  υπόψη  το άρθρο  276 της Συνθήκης  ΕΚ και το άρθρο  319 της Συνθήκης  για τη λειτουργία  της 
Ευρωπαϊκής  Ένωσης , 
— έχοντας  υπόψη  τον κανονισμό  (ΕΚ, Ευρατόμ ) αριθ . 1605/2002 του Συμβουλίου , της 25 ης Ιουνίου  2002, 
για τη θέσπιση  του δημοσιονομικού  κανονισμού  που εφαρμόζεται  στον  γενικό  προϋπολογισμό  των Ευρωπαϊ­  
κών Κοινοτήτων  ( 3 ), και ιδίως  το άρθρο  185,  
— έχοντας  υπόψη  την απόφαση  2005/681/ ΔΕΥ  του Συμβουλίου , της 20 ής Σεπτεμβρίου  2005, για την ίδρυση  
της Ευρωπαϊκής  Αστυνομικής  Ακαδημίας  (ΕΑΑ ) ( 4 ), και ιδίως  το άρθρο  16,  
— έχοντας  υπόψη  τον κανονισμό  (ΕΚ, Ευρατόμ ) αριθ . 2343/2002 της Επιτροπής , της 19 ης Νοεμβρίου  2002, 
για τη θέσπιση  δημοσιονομικού  κανονισμού  πλαισίου  για τους  κοινοτικούς  οργανισμούς  του άρθρου  185 του 
κανονισμού  (ΕΚ, Ευρατόμ ) αριθ . 1605/2002 του Συμβουλίου  για τον δημοσιονομικό  κανονισμό  που εφαρ­  
μόζεται  στον  γενικό  προϋπολογισμό  της Ευρωπαϊκής  Κοινότητας  ( 5 ), και ιδίως  το άρθρο  94,  
— έχοντας  υπόψη  την απόφαση  C(2011) 4680 της Επιτροπής , της 30 ής Ιουνίου  2011, με την οποία  συναινεί  
σε εξαίρεση  την οποία  ζήτησε  η Ευρωπαϊκή  Αστυνομική  Ακαδημία  από τον κανονισμό  (ΕΚ, Ευρατόμ ) αριθ . 
2343/2002,  
— έχοντας  υπόψη  την έκθεση  της Ευρωπαϊκής  Αστυνομικής  Ακαδημίας , της 12 ης Ιουλίου  2010, σχετικά  με την 
επιστροφή  ιδιωτικών  δαπανών  (10/0257/KA),  
— έχοντας  υπόψη  τον εξωτερικό  έλεγχο  τον οποίο  ανέθεσε  η Ευρωπαϊκή  Αστυνομική  Ακαδημία  (αριθ . σύμβασης  
CEPOL/2010/001) σχετικά  με την επιστροφή  ιδιωτικών  δαπανών ,EL 26.11.2011 Επίσημη  Εφημερίδα  της Ευρωπαϊκής  Ένωσης  L 313/19  
( 1 ) ΕΕ C 338 της 14.12.2010, σ. 137.  
( 2 ) ΕΕ L 250 της 27.9.2011, σ. 260.  
( 3 ) ΕΕ L 248 της 16.9.2002, σ. 1. 
( 4 ) ΕΕ L 256 της 1.10.2005, σ. 63.  
( 5 ) ΕΕ L 357 της 31.12.2002, σ. 72.
— έχοντας  υπόψη  την τελική  έκθεση  σχετικά  με την εξωτερική  αξιολόγηση  πενταετίας  της Ευρωπαϊκής  Αστυ­  
νομικής  Ακαδημίας  (αριθ . σύμβασης  CEPOL/CT/2010/002),  
— έχοντας  υπόψη  την ετήσια  έκθεση  δραστηριοτήτων  της Γενικής  Διεύθυνσης  Δικαιοσύνης , Ελευθερίας  και 
Ασφάλειας  για το 2009,  
— έχοντας  υπόψη  την τέταρτη  έκθεση  προόδου  της Ευρωπαϊκής  Αστυνομικής  Ακαδημίας  σχετικά  με την 
εκτέλεση  του πολυετούς  σχεδίου  δράσης  (ΠΕΣΔ ) για την περίοδο  2010-2014,  
— έχοντας  υπόψη  την έκθεση  του Ελεγκτικού  Συνεδρίου  σχετικά  με την εκτέλεση  του ΠΕΣΔ  της Ευρωπαϊκής  
Αστυνομικής  Ακαδημίας  για την περίοδο  2010-2014,  
— έχοντας  υπόψη  το σημείωμα  της Υπηρεσίας  Εσωτερικού  Ελέγχου  (IAS) με ημερομηνία  4 Ιουλίου  2011 ( αριθ . 
αναφοράς  (2011) 722479) για την τρίτη  έκθεση  προόδου  σχετικά  με την εκτέλεση  του ΠΕΣΔ  της Ευρω­  
παϊκής  Αστυνομικής  Ακαδημίας  για την περίοδο  2010-2014,  
— έχοντας  υπόψη  την έκθεση  της Ευρωπαϊκής  Αστυνομικής  Ακαδημίας  σχετικά  με την εφαρμογή  του ψηφί­  
σματος  του Ευρωπαϊκού  Κοινοβουλίου  με τίτλο  «Απαλλαγή  2009: Ευρωπαϊκή  Αστυνομική  Ακαδημία » και τα 
παραρτήματά  της, 
— έχοντας  υπόψη  την έκθεση  της Ευρωπαϊκής  Αστυνομικής  Ακαδημίας  σχετικά  με την εφαρμογή  του εγχειριδίου  
προμηθειών  για την περίοδο  1 η Ιουλίου  2010 — 1 η Ιουλίου  2011 και το παράρτημά  της, 
— έχοντας  υπόψη  το άρθρο  77 και το παράρτημα  VI του κανονισμού  του, 
— έχοντας  υπόψη  τη δεύτερη  έκθεση  της επιτροπής  ελέγχου  του προϋπολογισμού  (Α7-0330/2011),  
Α. λαμβάνοντας  υπόψη  ότι η Ακαδημία  συνεστήθη  το 2001 και από 1 ης Ιανουαρίου  2006 έλαβε  τη μορφή  
κοινοτικού  οργανισμού  κατά  την έννοια  του άρθρου  185 του δημοσιονομικού  κανονισμού , εμπίπτοντας  έτσι 
στις διατάξεις  του δημοσιονομικού  κανονισμού  πλαισίου  για τους  οργανισμούς , 
Β. λαμβάνοντας  υπόψη  ότι το Ελεγκτικό  Συνέδριο  στις εκθέσεις  του σχετικά  με τους  ετήσιους  λογαριασμούς  της 
Ακαδημίας  για τα οικονομικά  έτη 2006 και 2007 εξέδωσε  γνώμη  με επιφυλάξεις  όσον  αφορά  τη νομιμότητα  
και κανονικότητα  των υποκειμένων  πράξεων , με το σκεπτικό  ότι οι διαδικασίες  σύναψης  συμβάσεων  δεν ήταν  
σύμμορφες  προς  τις διατάξεις  του δημοσιονομικού  κανονισμού , 
Γ. λαμβάνοντας  υπόψη  ότι το Ελεγκτικό  Συνέδριο  στην  έκθεσή  του σχετικά  με τους  ετήσιους  λογαριασμούς  της 
Ακαδημίας  για το οικονομικό  έτος  2008, περιέλαβε  αναφορά  με έμφαση  επί ειδικού  θέματος  στη γνωμοδό­  
τησή  του όσον  αφορά  την αξιοπιστία  των λογαριασμών , χωρίς  ωστόσο  να διατυπώνει  ρητά  επιφυλάξεις , 
εξέδωσε  δε γνωμοδότηση  με επιφυλάξεις  όσον  αφορά  τη νομιμότητα  και κανονικότητα  των υποκειμένων  
πράξεων , 
Δ. λαμβάνοντας  υπόψη  ότι στην  απόφασή  του της 7 ης Οκτωβρίου  2010 (  1 ) το Κοινοβούλιο  αρνήθηκε  να 
χορηγήσει  απαλλαγή  στον  διευθυντή  της Ακαδημίας  για την εκτέλεση  του προϋπολογισμού  της Ακαδημίας  
για το οικονομικό  έτος  2008,  
Ε. λαμβάνοντας  υπόψη  ότι το Ελεγκτικό  Συνέδριο  στην  έκθεσή  του σχετικά  με τους  ετήσιους  λογαριασμούς  της 
Ακαδημίας  για το οικονομικό  έτος  2009 εξέφρασε  και πάλι  επιφυλάξεις  στη γνώμη  του όσον  αφορά  τη 
νομιμότητα  και κανονικότητα  των υποκειμένων  πράξεων , 
ΣΤ. λαμβάνοντας  υπόψη  ότι στην  ως άνω απόφαση  της 10 ης Μαΐου  2011 το Κοινοβούλιο  αποφάσισε  να 
αναβάλει  την απόφασή  του σχετικά  με τη χορήγηση  απαλλαγής  στον  διευθυντή  της Ακαδημίας  όσον  
αφορά  την εκτέλεση  του προϋπολογισμού  της Ακαδημίας  για το οικονομικό  έτος  2009,EL L 313/20 Επίσημη  Εφημερίδα  της Ευρωπαϊκής  Ένωσης  26.11.2011  
( 1 ) ΕΕ L 320 της 7.12.2010, σ. 11.
Ζ. λαμβάνοντας  υπόψη  ότι το Ελεγκτικό  Συνέδριο  στην  έκθεσή  του σχετικά  με την εκτέλεση  του ΠΕΣΔ  για την 
περίοδο  2010-2014 δήλωνε  ότι η Ακαδημία  προχωρεί  με βάση  τα ορόσημα  που ορίζονται  στο ΠΕΣΔ  της, 
H. λαμβάνοντας  υπόψη  ότι στο σημείωμά  της με ημερομηνία  4 Ιουλίου  2011 προς  το διευθυντή  της Ακαδημίας  
η IAS δήλωνε  ότι, παρόλο  που η περιγραφή  στην  έκθεση  προόδου  σχετικά  με την εκτέλεση  του ΠΕΣΔ  της 
Ακαδημίας  παραμένει  αρκετά  γενικόλογη , παρέχει  σαφή  επισκόπηση  της κατάστασης  των διαφόρων  ορόσημων  
και πρέπει  επομένως  να αποτελέσει  ικανοποιητική  βάση  ενημέρωσης  των διαφόρων  ενδιαφερομένων  κύκλων  
συμφερόντων , 
Θ. λαμβάνοντας  υπόψη  ότι με την απόφαση  C(2011) 4680 της 30 ής Ιουνίου  2011 η Επιτροπή  εκχώρησε  στην  
Ακαδημία  εξαίρεση  από τις διατάξεις  του άρθρου  74 β του κανονισμού  (ΕΚ, Ευρατόμ ) αριθ . 2343/2002,  
Γενική  αποτίμηση  
1. αναγνωρίζει  ότι η νέα διαχείριση  και διεύθυνση  της Ακαδημίας  ανταποκρινόμενη  στο αίτημα  του Κοινοβου­  
λίου  για δράση  έλαβε  μέτρα  για να αντιμετωπίσει  τις διαπιστωθείσες  ανεπάρκειες  μετά  τις σοβαρές  παρατυπίες  
στην  εκτέλεση  του προϋπολογισμού  για το έτος  2009 · χαιρετίζει  ειδικότερα  τα ακόλουθα  μέτρα , τα οποία  
ελήφθησαν  εγκαίρως  για να υπάρξει  ανταπόκριση  στα αιτήματα  του Κοινοβουλίου : 
α) την αναθεώρηση  του δημοσιονομικού  κανονισμού  της Ακαδημίας  με τη θέσπιση  παρέκκλισης  που αφορά  
τον αποκλεισμό  από υποβολή  προσφορών  σε σχέση  με την επιλογή  εμπειρογνωμόνων  εκπαίδευσης , για να 
χρησιμοποιούνται  εμπειρογνώμονες  από τα εθνικά  αστυνομικά  εκπαιδευτικά  ιδρύματα  και επομένως  να 
εξασφαλίζεται  η αποτελεσματικότητα  ως προς  το κόστος  και η εκπροσώπηση  αυτών  των ιδρυμάτων  ως 
μέρους  του δικτύου  της Ακαδημίας·  
β) τη διαβεβαίωση  από το Ελεγκτικού  Συνεδρίου  και την IAS ότι το ΠΕΣΔ  της Ακαδημίας  για την περίοδο  
2010-2014 παρέχει  επισκόπηση  της κατάστασης  των διαφόρων  οροσήμων  και ότι η Ακαδημία  προχωρεί  
σύμφωνα  με τους  στόχους  της· 
γ) έκθεση  σχετικά  με την εφαρμογή  του εγχειριδίου  προμηθειών  εκ μέρους  της Ακαδημίας  για την περίοδο  
1 Ιουλίου  2010 — 1 Ιουλίου  2011 · 
δ) την απόφαση  του διοικητικού  συμβουλίου  της Ακαδημίας  να χορηγήσει  δικαιώματα  ψήφου  στην  Επι­ 
τροπή·  
2. προσβλέπει  στην  παρουσίαση  του νέου  νομικού  πλαισίου  της Ακαδημίας  από την Επιτροπή  το 2012 για να 
περιληφθούν  τα ως άνω δικαιώματα  ψήφου  της Επιτροπής  στον  τρόπο  εργασίας  του διοικητικού  συμβουλίου·  
3. υπογραμμίζει  ότι η αρμόδια  για την απαλλαγή  αρχή  θα συνεχίσει  να παρακολουθεί  προσεκτικά  το επίπεδο  
εφαρμογής  των θεσπισθέντων  μέτρων  κατά  τις διαδικασίες  απαλλαγής  που θα ακολουθήσουν·  
4. σημειώνει  ότι η τελική  έκθεση  σχετικά  με την εξωτερική  αξιολόγηση  πενταετίας  της Ακαδημίας  διαπιστώνει  ότι 
υπάρχει  θέμα  μετεγκατάστασης  της Ακαδημίας·  καλεί  ως εκ τούτου  το Ελεγκτικό  Συνέδριο  να συντάξει  στη 
διάρκεια  του έτους  2012 ειδική  έκθεση  που να εμφαίνει  με χρηματοοικονομικούς  και λειτουργικούς  όρους  το 
κόστος  και τα οφέλη  της συγχώνευσης  των αρμοδιοτήτων  της Ακαδημίας  με εκείνες  της Ευρωπόλ·  
Συγκεκριμένες  δράσεις  που έχει  αναλάβει  η Ακαδημία  για να αντιμετωπίσει  τις αδυναμίες  της 
Διαδικασίες  σύναψης  συμβάσεων  
5. αναγνωρίζει  ότι η Ακαδημία  έχει επιτέλους  αναπτύξει  και εφαρμόσει  το εγχειρίδιο  προμηθειών  της για 
εσωτερική  χρήση , όπως  ζητήθηκε  από το Κοινοβούλιο  στις απαλλαγές  του για το 2008 και 2009 · ανα­  
γνωρίζει  ότι αυτό  το εγχειρίδιο  εγκρίθηκε  από την Ακαδημία  στις 8 Ιουνίου  2010 και τέθηκε  σε ισχύ  την 1 η 
Ιουλίου  2010 και ότι έχει διορισθεί  συντονιστής  σύναψης  δημοσίων  συμβάσεων·EL 26.11.2011 Επίσημη  Εφημερίδα  της Ευρωπαϊκής  Ένωσης  L 313/21
6. χαιρετίζει  την πρώτη  έκθεση  της Ακαδημίας  σχετικά  με την εφαρμογή  του εγχειριδίου  προμηθειών  της για την 
περίοδο  1 Ιουλίου  2010 — 1 Ιουλίου  2011 · αναμένει  ωστόσο  από το Ελεγκτικό  Συνέδριο  να αποτιμήσει  την 
εφαρμογή  του εγχειριδίου  προμηθειών  από την Ακαδημία·  
7. έχει ελέγξει  τη έκθεση  στατιστικών  της Ακαδημίας  για την περίοδο  1 Ιουλίου  2010 — 1 Ιουλίου  2011 · 
επαινεί  το ότι αυτό  το έγγραφο  παρέχει  στο Κοινοβούλιο  πλήρη  ενημέρωση  σχετικά  με τις διαδικασίες  
προμηθειών·  αναγνωρίζει  από αυτή  την έκθεση  και από την έκθεση  σχετικά  με την εφαρμογή  του εγχειριδίου  
προμηθειών  ότι οι διαδικασίες  που χρησιμοποίησε  η Ακαδημία  αποτελούσαν  σταθερά  αντικείμενο  παρακο­  
λούθησης  και ελέγχου  από την Ακαδημία·  
Κανόνες  που διέπουν  τις δαπάνες  επιμορφωτικών  προγραμμάτων  
8. αναγνωρίζει  ότι στις 28 Απριλίου  2011 η Ακαδημία  υπέβαλε  στην  Επιτροπή  αίτημα  τροποποίησης  του 
δημοσιονομικού  κανονισμού  της με τη θέσπιση  άρθρου  (του άρθρου  74 γ) το οποίο  προβλέπει  παρέκκλιση  
από τον κανονισμό  (ΕΚ, Ευρατόμ ) αριθ . 2343/2002 που αφορά  τον αποκλεισμό  από υποβολή  προσφορών  
για την επιλογή  εμπειρογνωμόνων  εκπαίδευσης , για να χρησιμοποιούνται  εμπειρογνώμονες  από τα εκπαιδευ­  
τικά  ιδρύματα  αστυνομίας  των κρατών  μελών·  
9. χαιρετίζει  την εν συνεχεία  απόφαση  C(2011) 4680 της Επιτροπής  της 30 ής Ιουνίου  2011 με την οποία  
συναινεί  στην  ως άνω παρέκκλιση·  
10. είναι  της γνώμης  ότι η Ακαδημία  πρέπει  να παρέχει  άμεση  πρόσβαση  στον  λεπτομερή  προϋπολογισμό  της, 
όπου  πρέπει  να περιλαμβάνεται  και κατάλογος  των συμβάσεων  που έχει συνάψει  και των αποφάσεων  για τη 
σύναψη  δημοσίων  συμβάσεων  τις οποίες  έχει λάβει·  θεωρεί  δε ότι πρέπει  να δημοσιεύει  τον ως άνω κατάλογο  
στον  διαδικτυακό  τόπο  της σύμφωνα  με τη διάταξη  του δημοσιονομικού  κανονισμού , αποκλειομένων  των 
λεπτομερειών  οιωνδήποτε  συμβάσεων  η αποκάλυψη  των οποίων  θα μπορούσε  να θέσει  την ασφάλεια  σε 
κίνδυνο·  
Μεταφορά  πιστώσεων  στο επόμενο  έτος  
11. σημειώνει  ότι η Ακαδημία  κατάρτισε  μητρώο  κινδύνων  στο πλαίσιο  της διαρκούς  δημοσιονομικής  διαχείρισής  
της, για να αμβλυνθεί  ο κίνδυνος  υποχρησιμοποίησης  πιστώσεων·  υπενθυμίζει  ωστόσο  στην  Ακαδημία  τη 
σημασία  του προγραμματισμού  και της παρακολούθησης  της εκτέλεσης  του προϋπολογισμού  της για να 
ελαχιστοποιούνται  οι μεταφορές  πιστώσεων  στο επόμενο  έτος·  καλεί  επίσης  το Ελεγκτικό  Συνέδριο  και την 
IAS να διαβεβαιώσουν  το Κοινοβούλιο  σχετικά  με τις πραγματικές  βελτιώσεις  επ’ αυτού  και να δηλώσουν  ότι 
είναι  έτοιμα  προς  λειτουργία  όλα τα μέσα  προγραμματισμού  και παρακολούθησης·  
Σφάλματα  στις λογιστικές  εγγραφές  
12. σημειώνει  ότι, παρά  τις σημαντικές  καθυστερήσεις  και λάθη  στους  προσωρινούς  της λογαριασμούς  για το 
2009, η Ακαδημία  έχει βεβαιώσει  το Κοινοβούλιο  ότι από το 2010 έχει αυξήσει  τη δημοσιονομική  της 
πειθαρχία  και τον εσωτερικό  έλεγχο·  προσβλέπει  στην  έκθεση  του Ελεγκτικού  Συνεδρίου  σχετικά  με τους  
ετήσιους  λογαριασμούς  της Ακαδημίας  για το 2010 για να διαπιστώσει  εάν είναι  βάσιμη  η διαβεβαίωση  από 
την Ακαδημία·  
13. χαιρετίζει  την απόφαση  του Μαρτίου  2011 του διοικητικού  συμβουλίου  της Ακαδημίας  να αντικατασταθούν  
τα προηγούμενα  πρότυπα  εσωτερικού  ελέγχου  ( ΠΕΕ ) με τα 16 ΠΕΕ  που θέσπισε  πρόσφατα  η Επιτροπή·  
14. είναι  της γνώμης  ότι αυτά  τα νέα 16 ΠΕΕ  θα βοηθήσουν  καλύτερα  τον διευθυντή  της Ακαδημίας  όχι μόνο  να 
θέσει  σε λειτουργία  τους  ελέγχους  αλλά  και να εξακριβώσει  ότι αυτοί  οι έλεγχοι  λειτουργούν  όπως  πρέπει·  
15. καλεί  επομένως  την Ακαδημία  να ενημερώνει  το Κοινοβούλιο  σχετικά  με το βαθμό  εφαρμογής  αυτών  των 16 
ΠΕΕ  σε συνεχή  βάση·EL L 313/22 Επίσημη  Εφημερίδα  της Ευρωπαϊκής  Ένωσης  26.11.2011
Διαχείριση  ανθρωπίνων  πόρων  
16. σημειώνει  ότι η Ακαδημία  έθεσε  τέλος  σε μια σύμβαση  που το Ελεγκτικό  Συνέδριο  θεώρησε  « παράνομη »· 
σημειώνει  ότι η λήξη  αυτής  της σύμβασης  ισχύει  από 15 Σεπτεμβρίου  2011 και ότι η ανακοίνωση  για την 
πλήρωση  του σχετικού  κενού  έχει ήδη δημοσιευθεί·  καλεί  την Ακαδημία  να ενημερώσει  την αρμόδια  για την 
απαλλαγή  αρχή  σχετικά  με τις εξελίξεις  της συγκεκριμένης  υπόθεσης·  
17. αναγνωρίζει  ότι ο βαθμός  εφαρμογής  του οδηγού  προσλήψεων  της Ακαδημίας  που ευθυγραμμίζει  τις 
διαδικασίες  με τον κανονισμό  υπηρεσιακής  κατάστασης  των υπαλλήλων  της Ευρωπαϊκής  Ένωσης  ( 1 ) κρίθηκε  
από την Ακαδημία  επαρκής·  καλεί  επίσης  το Ελεγκτικό  Συνέδριο  να διαβεβαιώσει  το Κοινοβούλιο  σχετικά  με 
τον βαθμό  εφαρμογής  του εν λόγω  οδηγού·  
Πιστώσεις  που χρησιμοποιήθηκαν  για τη χρηματοδότηση  ιδιωτικών  δαπανών  
18. αναγνωρίζει  ότι μετά  από εξωτερικό  έλεγχο  σε εκ των υστέρων  έλεγχο  ο τωρινός  διευθυντής  κίνησε  διαδικασία  
εντολής  ανάκτησης  ζητώντας  από τον πρώην  διευθυντή  να επιστρέψει  το ποσό  των 2 014,94 ευρώ , από τα 
οποία  έχουν  ανακτηθεί  σήμερα  μόνο  43,45 ευρώ·  εκφράζει  τη λύπη  του διότι  είναι  μικρό  το ποσό  που 
ανακτήθηκε  εν συγκρίσει  προς  τη χρηματοοικονομική  απώλεια  που επιβάρυνε  την Ακαδημία  υπό τη διαχεί­  
ριση  του πρώην  διευθυντή  της· σημειώνει  ότι έχει εκδοθεί  τελική  υπόμνηση  πληρωμής  το 2011 και ότι το 
προσεχές  βήμα  είναι  η προσφυγή  ενώπιον  αγγλικού  δικαστηρίου  για να εξακριβωθεί  η νομιμότητα  του 
χρέους , που ανάγεται  στο 2007, και, εάν εκδοθεί  η δέουσα  απόφαση , η υπηρεσία  αναγκαστικής  είσπραξης  
θα επιδιώξει  την ανάκτηση  του υπολοίπου  του απλήρωτου  χρέους·  καλεί  τον παρόντα  διευθυντή  να τηρεί  την 
αρμόδια  για την απαλλαγή  αρχή  ενήμερη  όσον  αφορά  τις εξελίξεις  επί του θέματος·  
Πολυετές  σχέδιο  δράσης  της Ακαδημίας  για την περίοδο  2010-2014  
19. σημειώνει  ότι η ενισχυμένη  διαφάνεια  που παρέχουν  ο τωρινός  διευθυντής  και η ομάδα  του έχει οδηγήσει  στη 
βελτίωση  της κατανόησης  των προκλήσεων  που αντιμετωπίζει  η Ακαδημία  και έχει ενθαρρύνει  τις αναγκαίες  
αλλαγές·  από αυτή  την άποψη  επαινεί  την πολιτική  της Ακαδημίας  να: 
— δημοσιεύει  μηνιαίο  ενημερωτικό  δελτίο  και τακτές  εκθέσεις  προόδου  σχετικά  με τις δραστηριότητές  της 
για το διοικητικό  της συμβούλιο , με σκοπό  να του εξασφαλίζει  σαφέστερη  ανάλυση  της κατάστασης  των 
δραστηριοτήτων  της Ακαδημίας , 
— αναπροσαρμόζει  τακτικά  τις εκθέσεις  προόδου  της σχετικά  με το βαθμό  εφαρμογής  του ΠΕΣΔ , 
— διαβιβάζει  στο Κοινοβούλιο  τις ετήσιες  εκθέσεις  της IAS, σύμφωνα  με τις σχετικές  διατάξεις  του δημο­  
σιονομικού  κανονισμού·  
20. χαιρετίζει  τη δημοσίευση  από το Ελεγκτικό  Συνέδριο  έκθεσης  προόδου  σχετικά  με την εκτέλεση  του ΠΕΣΔ  
της Ακαδημίας  για την περίοδο  2010-2014 εν είδει  ανταποκρίσεως  σε αίτημα  του Κοινοβουλίου·  σημειώνει  
ότι αυτή  η έκθεση  του Ελεγκτικού  Συνεδρίου  δήλωνε  ότι η εφαρμογή  του ΠΕΣΔ  εκ μέρους  της Ακαδημίας  
προχωρεί  σύμφωνα  με τα ορόσημά  της· χαιρετίζει  από αυτή  την άποψη  το γεγονός  ότι η Ακαδημία  απέδειξε  
ότι έχει ολοκληρώσει  το ΠΕΣΔ  1 ( διοίκηση ), ΠΕΣΔ  4 ( επικύρωση  του χρηματοοικονομικού  της συστήματος ), 
ΠΕΣΔ  5 ( χρηματοοικονομικό  περιβάλλον ), ΠΕΣΔ  6 ( διαφάνεια  ως προς  το διοικητικό  της συμβούλιο ), ΠΕΣΔ  
8 ( σχέδιο  στρατηγικής ), ΠΕΣΔ  9 ( πολυετές  σχέδιο  προσλήψεων )· ΠΕΣΔ  12 ( περιβάλλον  ελέγχου  των προ­  
μηθειών ) και ότι οι εναπομένοντες  στόχοι  του ΠΕΣΔ  είναι  εν εξελίξει  ή βαίνουν  σύμφωνα  με τον σχεδιασμό·  
21. καλεί  την Ακαδημία  να προβαίνει  σε διαβούλευση  με το Κοινοβούλιο  τακτικά  και να συνεχίσει  να του παρέχει  
ενημέρωση  με την έκθεση  προόδου  της σχετικά  με την υλοποίηση  των ΠΕΣΔ·  
22. χαιρετίζει  επίσης  το σημείωμα  της IAS με θέμα  την τρίτη  έκθεση  προόδου  σχετικά  με την εκτέλεση  του ΠΕΣΔ  
της Ακαδημίας·  σημειώνει  ειδικότερα  ότι αυτό  το σημείωμα  δηλώνει  ότι η IAS θεωρεί  ότι η Ακαδημία  
ανταποκρίνεται  επαρκώς  στις παρατηρήσεις  και τις συστάσεις  της IAS και, παρότι  η περιγραφή  στην  έκθεση  
προόδου  παραμένει  αρκετά  γενικόλογη , παρέχει  σαφή  επισκόπηση  της κατάστασης  των διαφόρων  ορόσημων  
και πρέπει  επομένως  να αποτελέσει  ικανοποιητική  βάση  ενημέρωσης  των διαφόρων  ενδιαφερομένων  κύκλων  
συμφερόντων , περιλαμβανομένης  της κοινοβουλευτικής  επιτροπής  ελέγχου  του προϋπολογισμού·EL 26.11.2011 Επίσημη  Εφημερίδα  της Ευρωπαϊκής  Ένωσης  L 313/23  
( 1 ) ΕΕ L 56 της 4.3.1968, σ. 1.
Διαρθρωτικές  αδυναμίες  
23. υπογραμμίζει  ότι οι δαπάνες  διοίκησης  της Ακαδημίας  είναι  υψηλές  σε σύγκριση  με τις δραστηριότητές  της· 
χαιρετίζει  επομένως  τις προσπάθειες  της Ακαδημίας  να μειώσει  τις δαπάνες  διοίκησής  της κατά  την 25 η 
συνεδρίαση  του διοικητικού  της συμβουλίου  (ΔΣ) τον Ιούνιο  2001, όταν  συμφωνήθηκε  ότι πρέπει  να έχουν  
καταργηθεί  όλες  οι επιτροπές  του ΔΣ μέχρι  το 2012 και ότι όλες  οι ομάδες  εργασίας  του ΔΣ πρέπει  να 
υποβληθούν  σε κριτική  ανάλυση·  
24. όσον  αφορά  τις λοιπές  παρατηρήσεις  οριζόντιου  χαρακτήρα  που συνοδεύουν  την περί απαλλαγής  απόφασή  
του, παραπέμπει  στο ψήφισμά  του, της 10 ης Μαΐου  2011 (  1 ), σχετικά  με τις επιδόσεις , τη δημοσιονομική  
διαχείριση  και τον έλεγχο  των οργανισμών .EL L 313/24 Επίσημη  Εφημερίδα  της Ευρωπαϊκής  Ένωσης  26.11.2011  
( 1 ) ΕΕ L 250 της 27.9.2011, σ. 269.